පොලිස්පති ධුරය හිස්ද නැද්ද ව්යවස්ථාදායක සභාව තීරණය කළ යුතුයි  සභා නායක ඇමැති සුසිල්
පොලිස්පතිවරයාගේ ක්රියාත්මක වීම පමණක් අධිකරණය විසින් අත්හිටුවා ඇති බැවින් පොලිස්පති ධුරය හිස් වී ඇති ද කියා ව්යවස්ථාදායක සභාව විසින් තීරණය කළ යුතු යැයි සභානායක ඇමැති සුසිල් ප්රේමජයන්ත මහතා පාර්ලිමේන්තුවේ දී ඊයේ 26 දා කීවේය පොලිස්පති ධුරය සම්බන්ධයෙන් මතුව ඇති තත්ත්වය සම්බන්ධයෙන් අවධානය යොමු කරමින් හෙතෙම මේ බව කී අතර එහිදී සභානායක මෙසේද කියා සිටියේය මෙම නඩු තීන්දුව දෙස බැලූ බැලුමට නඩුකරයක් තිබෙනවා මෙහි ඕනේ නම් තවදුරටත් යන්න තිබුණා නමුත් එක්තරා ප්රදේශයක් තමයි සලකා බලා තිබෙන්නේ එසේ කරලා පොලිස්පති ධුරයෙහි බලතල ක්රියාත්මක කිරීම නවත්වලා තිබෙනවා දැන් ප්රශ්නය තිබෙන්නේ පොලිස්පති ධුරයත් හිස්වෙලා ද කියන එකයි එහෙනම් එහෙම හිස් කරන්න පුළුවන් කාටද ශ්රේෂ්ඨාධිකරණයට පුළුවන් ක්රියාත්මක වීම වළක්වන්නයි ඒක අධිකරණය දැන් කරලා තිබෙනවා හැබැයි ධුරය හිස් කරලා නෑ ඒකට අධිකරණයට නියෝගයක් දෙන්න පුළුවන්ද මේ නියෝගය අනුව පොලිස්පති ධුරය හිස්වෙලාද නැතිද කියන ප්රශ්නයයි තිබෙන්නේ ඒක ප්රශ්නයක් ධුරයක් හිස්වෙලා නැතිනම් යළි වැඩබලන පත් කිරීමක් කරන්නේ කොහොමද එහෙනම් දැන් මේකට කරන්න ඕනේ ව්යවස්ථාදායක සභාව නැවත රැස්වෙලා ධුරය හිස්වෙලාද කියන එක තීන්දු කරන්න ඕනෑ ධුරය හිස්වෙලා නම් වැඩබලන අයෙක් පත් කරන්න ඕනෑ ඒ වගේමයි හිස් කරනවා නම් එහෙම හිස් කරන්න ඕනේ කොහොමද කියලා බලන්නත් ඕනෑ අකිත පෙරේරා රනිල් ධර්මසේන